b'\n_START_ARTICLE_\nPosavsko nare\xc4\x8dje\n_START_PARAGRAPH_\nPosavsko nare\xc4\x8dje ( posav\xc5\xa1\xc4\x8dina) je nare\xc4\x8dje slovenskega jezika znotraj \xc5\xa1tajerske nare\xc4\x8dne skupine, ki pa meji in prehaja v dolenjska nare\xc4\x8dja, s katerimi si deli mnoge skupne zna\xc4\x8dilnosti. Prehodna narava posavskega nare\xc4\x8dja se ka\xc5\xbee v njegovih starej\xc5\xa1ih dolenjskih vokalnih posebnostih, ki jih prekrivajo novej\xc5\xa1e \xc5\xa1tajerske zna\xc4\x8dilnosti. Govori se v osrednji dolini reke Save, pribli\xc5\xbeno od Litije do Bre\xc5\xbeic, kakor tudi v spodnjem toku reke Savinje. Deli se na tri podnare\xc4\x8dja: zagorsko-trboveljski govor, la\xc5\xa1ki govor in sevni\xc5\xa1ko-kr\xc5\xa1ki govor.'